Държавен вестник, бр. 14, 2006 г., стр. 130

С Т Р .  130
Д Ъ Р Ж А В Е Н   В Е С Т Н И К
Б Р О Й  14
МИНИСТЕРСТВО
НА ТРАНСПОРТА
МИНИСТЕРСТВО
НА ВЪТРЕШНИТЕ РАБОТИ
МИНИСТЕРСТВО
НА ФИНАНСИТЕ
НАРЕДБА № 2320
от 13 януари 2006 г.
за условията и реда за постигане на сигурно-
стта в гражданското въздухоплаване
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се определят условията
и редът за постигане на сигурността в граждан-
ското въздухоплаване в Република България.
Чл. 2. С наредбата се уреждат и правилата и
процедурите за опазване живота и здравето на
пътниците, екипажите на въздухоплавателни-
те средства (ВС) и служителите, обслужващи
авиационните субекти.
Чл. 3. (1) Сигурността в гражданското въз-
духоплаване се постига чрез:
1. издаването на нормативни и индивидуал-
ни административни актове, приемането на
програми за сигурност, планове за действие при
незаконна намеса и други актове, издадени от
ръководителите на авиационните оператори, ле-
тищните оператори, операторите по наземно
обслужване, Държавно предприятие “Ръковод-
ство на въздушното движение” (ДП “РВД”);
2. въвеждане на системи за физическа защита;
3. определяне на зони за сигурност и редa за
пребиваване в тях;
4. контрол и проверка на лица и вещи при
влизане (излизане) във/от зоните за сигурност;
5. подготвен персонал за изпълнение на за-
дачи по сигурността.
(2) Във връзка с прилагането на тази наред-
ба класифицирана е информацията , която пред-
ставлява служебна тайна и е свързана със:
1. техническите спецификации и тестване на
системите за сигурност;
2. процедурите, съдържащи класифицирана
информация;
3. критериите за изключения от мерките за
сигурност;
4. плановете за действие за постигане на
съответствие, междинни и окончателни докла-
ди за контрол на качеството по прилагане на
националната програма за сигурност.
(3) При извършването на дейности по из-
пълнение на тази наредба, свързани с достъп до
класифицирана информация, се прилагат изис-
кванията на Закона за защита на класифицира-
ната информация и подзаконовите нормативни
актове по неговото прилагане.
Г л а в а  в т о р а
СУБЕКТИ, ОСИГУРЯВАЩИ ПОСТИГАНЕ-
ТО НА СИГУРНОСТТА
Чл. 4. (1) Субектите, осигуряващи постига-
нето на сигурността в гражданското въздухо-
плаване, са:
1. министърът на транспорта чрез прилага-
нето и развиването на Националната програма
за сигурност в гражданското въздухоплаване;
2. Съветът за сигурност на гражданското
въздухоплаване;
3. Главна дирекция “Гражданска въздухо-
плавателна администрация” (ГД “ГВА”) към
министъра на транспорта;
4. летищната администрация или летищни-
те оператори, на които са им възложени функ-
ции на летищна администрация;
5. Държавно предприятие “Ръководство на
въздушното движение”;
6. авиационните оператори;
7. операторите по наземно обслужване;
8. съответните служби в Министерството на
вътрешните работи, пряко свързани с обезпе-
чаването на сигурността в гражданското възду-
хоплаване;
9. съответните служби на Министерството
на финансите, пряко свързани с обезпечава-
нето на сигурността в гражданското въздухо-
плаване;
10. съответната служба в Министерството
на външните работи, пряко свързана с обез-
печаването на сигурността в гражданското
въздухоплаване.
(2) Субектите по ал. 1 координират и извър-
шват периодични проверки (охранителни об-
следвания), но не по-малко от веднъж годишно
на съоръженията и оборудването, персонала и
процедурите, свързани с постигането на сигур-
ността, с цел установяване на съответствието им
с националните и международните стандарти за
сигурност в гражданското въздухоплаване.
Чл. 5. (1) Съветът за сигурност на граждан-
ското въздухоплаване (“съветът”) е консулта-
тивен орган към министъра на транспорта,
министъра на вътрешните работи и министъра
на финансите за планиране, консултации, съг-
ласуване, сътрудничество и координация меж-
ду ведомствата, юридическите и физическите
лица, които имат задължения за постигане си-
гурността в гражданското въздухоплаване.
(2) Съветът по ал. 1 включва двама съпред-
седатели—заместник-министър на транспорта
или главен директор на ГД “ГВА” и главния
секретар на Министерството на вътрешните ра-
боти, двама секретари от ГД “ГВА” и Минис-
терството на вътрешните работи и членове: за-
местник-министър на финансите или оправо-
мощено от него лице, директори на служби в
Министерството на вътрешните работи, замест-
ник-министър на външните работи или оправо-
мощено от него лице.